procesaur/Wiki.mk huggingface dataset:
Македонија во 1900-те

Оваа страница е список на настани во 1900-те во Македонија.
1 1901
* 3 септември - киднапирана е Мис Елен Стон од четата на Јане Сандански
2 1903
* 2 - 7 мај - е одржан Смилевскиот конгрес, на кој е донесена одлука за кревање на востание
* 2 август - кренато е Илинденското востание
* Во Софија е испечатена книгата „За македонцките работи“ на Крсте Петков Мисирков
3 1904
* 4 април - земјотрес ги погодил Пехчево и Кресна
4 1907
* 14 јули - Битка на Ножот
5 Родени
* 3 септември 1900 - Ристо Крле, писател
* 26 март 1901 - Лазар Личеноски, сликар
* 17 август 1902 - Методија Андонов - Ченто
* 20 декември 1902 - Васил Иљоски, писател
* 18 јули 1903 - Панче Караѓозов, хирург
* 18 август 1903 - Никола Мартиноски, сликар
* 14 февруари 1904 - Вангел Коџоман, сликар
* 8 јуни 1905 - Стефан Гајдов, композитор и диригент
* 13 април 1906 - Антон Панов, писател
* 8 ноември 1906 - Михајло Апостолски, партизан и генерал
* 20 ноември 1906 - Живко Фирфов, етномузиколог и композитор
* 22 декември 1908 - Кочо Рацин, поет
* 21 јануари 1909 - Тодор Скаловски, композитор и диригент
* 6 ноември 1909 - Трајко Прокопиев, композитор
6 Починати
* 17 септември 1901 - Мирче Ацев - Оровчанецот - револуционер (роден 1859)
* 7 април 1902 - Методија Патче - револуционер (роден 1875)
* 4 мај 1903 - Гоце Делчев - револуционер (роден 1872)
* 10 август 1903 - Јордан Пиперката - револуционер (роден 1870)
* 12 август 1903 - Питу Гули - револуционер (роден 1865)
* 9 јули 1904 - Славејко Арсов - револуционер (роден 1878)
* 27 април 1905 - Никола Карев - револуционер (роден 1877)
* 30 август 1905 - Александар Турунџев - револуционер (роден 1872)
* 23 декември 1906 - Даме Груев - револуционер (роден 1871)
* 31 јули 1907 - Пандо Кљашев - револуционер (роден 1882)
* 14 ноември 1909 - Васил Аџаларски - револуционер (роден 1880)
Алтернатива (политичка партија)

Алтернатива — македонска политичка партија.
1 Историја
Партијата била формирана на 10 март 2019. За претседател на партијата бил избран Африм Гаши.
На парламентарните избори во 2020 година, партијата настапила во коалиција со Алијанса за Албанците.
На парламентарните избори во 2024 година, партијата учествувала во Коалиција "ВРЕДИ" предводена од Беса заедно со Демократско Движење и Алијанса за Албанците, на кој освоиле 107.081 гласови, односно 10.93% од гласовите, и освоиле 14 пратенички мандати.
Светски ден на емоџи

Светскиот ден на емоџи e неслужбен празник кој се прославува на 17ти јули. Денот се смета за „глобална прослава на емоџи“. Првпат е одбележан во 2014 година, а во 2015 година овој поим бил најчесто употебуваната фраза на Твитер на 17 јули 2015 година. Празникот бил прогласен од страна на Џереми Берџ, основачот на лондонската Емоџипедија.
Грогу

Детето (|The Child), или разговорно Бебето Јода (|Baby Yoda), е лик од оригиналната серија на Дизни+ и Војна на ѕвездите, „Мандалоријанецот“. Тој е бебе од истиот неименуван вонземски род како познатиот лик од Војна на Ѕвездите, Јода. Слично на Јода, Детето има голема моќ да ја користи Силата. Во серијата, протагонистот Мандалоријанец е платен да го пронајде и фати Детето за остаток на паднатата Галактичка Империја. Наместо тоа, тој го посвојува Детето и го штити од Империјалиците.
Емоџипедија

Емоџипедија (|Emojipedia) е прирачно мрежно место за емоџи. Таа ги документира значењето и употребата на емоџи во Уникод стандардите. Емоџипедија исто така објавува статии и одржува алатки за следење на нови емоџи, промени во дизајнот и трендови на употреба.
Емоџипедија е член со право на глас во Уникод конзорциумот и се смета за „број еден прирачник за емоџи во светот.“
Планик

Планик е ненаселен хрватски остров во Јадранското Море кој се наоѓа источно од Олиб. Неговата област е 1,09 км2.
Островот е 4 долг километри, а најширокиот дел е 800 метри и покриен со макија-земја. Блиските жители од Олиб чуваат овци низ целата година.
Фил (Кентаки)

Фил (|Phil) е неинкорпорирана заедница на западот од округот Кејси, Кентаки, САД. Местото е наречено од страна на првиот поштар кој го опслужувал, Ф. П. Комбест, по неговиот омилен политичар, претставникот Фил Томпсон.
Американски ликвидамбар

Американскиот ликвидамбар (''Liquidambar styraciflua''), познат и како американски сторакс или алигаторско дрво, е листопадно дрво од родот ''Liquidambar'' кое потекнува од топлите умерени области на истокот на Северна Америка и тропските планински региони во Мексико и Средна Америка. Ликвидамбарот е едно од највредните шумски растенија во југозападните Соединети Американски Држави и често се користи како украсно дрво во пределите со умерена клима. Препознатлив е по комбинацијата на петокраки ѕвезденовидни лисје и цврстите, боцкави плодови. Класифициран е во растителната фамилија ''Altingiaceae'', но претходно бил сметан за член на фамилијата ''Hamamelidaceae''.
1 Галерија со слики
Филип (Мисисипи)

Филип (|Philipp) е неинкорпорирана заедница на југот на округот Талахачи, Мисисипи, САД, покрај мисисипискиот автопат 8. Филип е 10 km источно од Минтер Сити и 23 km западно од Хокомб. Филип има пошта и поштенски број 38950.
Заедницата е основана од Емануел Л. Филип, гувернер на Висконсин, кога работел како директор на пилана во Мисисипи меѓу 1894 и 1902 година.
Емоџи

Емоџи (од |絵文字|えもじ, преку |emoji, ед. ''емоџи'') се идеограми и смешковци кои се користат во електронски пораки и на мрежни места. Примери за емоџи се 😃 (радост), 😭 (тага) и 😈 (ѓавол). Тие постојат во различни жанрови, на пр.: изрази на лице, често користени предмети, места, климатски појави и животни. Слични се на емотиконките, но емоџите се слики, додека емотиконките типографски претстави. Поимот емоџи во најстрога смисла на зборот означува слики кои може да се претстават со кодирани симболи, но понекогаш се проширува да ги опфати и налепниците од пораки. Првично поимот емоџи означувал пиктограф и потекнува од јапонските зборови ''e'' (絵, "слика") + ''moji'' (文字, "симбол"). Неговата сличност со зборовите емоција или емотиконка е целосно случајна.
Првите емоџи биле користени на јапонски мобилни телефони во 1997 година, а оваа појава станала светски позната во 2010-тите кога била додадена на неколку мобилни оперативни системи. Сега тие се сметаат за голем дел од западната популарна култура. Во 2015 година, Оксфордските речници го прогласија емоџито „Лице со солзи радосници“ (😂) за Збор на годината.
Ханштет (општинска заедница)

Ханштет (|Hanstedt) — општинска заедница во округот Харбург, во сојузната покраина Долна Саксонија, Германија. Нејзино седиште е селото Ханштет.
Општинската заедница Ханштет се состои од следниве општини:
# Азендорф
# Бракел
# Егесторф
# Ханштет
# Марксен
# Ундело
Емили Насрала

Емили Дауд Насрала (|إيميلي داود نصر الله) (моминско презиме: Аби Рашид, год. во Каукаба, Либан - год. во Бејрут, Либан) била либанска писателка и активистка за човекови права.
Насрала завршила виша школа на Бејрутскиот колеџ за жени (сега Либанско-американски универзитет) во 1956 година од областа уметност, а потоа продолжила со студиите да дипломира на педагогија и книжевност при Американскиот универзитет во Бејрут во 1958 година. Набрзо, стекнала слава со нејзиниот прв роман, „Септемвриските птици“, во 1962 година. Овој роман е добитник на три арапски книжевни награди.
Писателката Насрала објавила многу романи, детски книги и збирки раскази на теми како семејството, животот на село, војната, емиграцијата и правата на жените. Проблематиката за правата на жените била од особено значење за неа и таа цврсто ја поддржувала целиот свој живот.
Микротелефонска комбинација

Микротелефонска комбинација или слушалка – составен дел на телефон што корисникот го држи в рака за време на телефонски повик. Во почетокот на телефонијата, корисникот зборувал пред уредот на кој бил инсталирана микрофонот, а слушалката, која била поврзана со гајтан, ја принесувал до увото.
Микротелефонската комбинација (МТК) е составена од два дела: микрофон кој се поставува пред устата и слушалка која се поставува до увото.
До појавата на безжичните телефони, МТК била споена со телефонскиот апарат со „спирален гајтан“. Со еволуцијата на електрониката и дигиталните техники, телефоните стануваат безжични. МТК (или повеќе МТК) со редуцирана големина комуницираат преку УВФ или ВВФ радиобранови со базата која е поврзана на телефонска линија во домот на корисникот.
1 Симбол за МТК
Графички симбол што означува МТК се користи на безжични и мобилни телефони за да означи воспоставување или завршување на телефонски повик. Вообичаено, копче со зелена исправена (исклучена виљушка) е икона за започнување повик, а црвена МТК (на виљушка се користи за завршување на повикот.
Уникод содржи код за симбол кој ја претставува МТК. Кодот и симболот се .
Каприје

Каприје (|Kaprije; |Capri di Dalmazia) е остров во хрватскиот дел на Јадранското Море. Се наоѓа во архипелагот Шибеник. Има површина од 7,11 км2 и население од 189 луѓе, во истоимената единечна населба на островот. Островот е составен од ридови поделени со попречни и надолжни долини каде растат треви и редок борови шуми. Таму се одгледува грозје и маслинки. Главните индустрии се земјоделството, риболов и туризмот. Автомобилите не се дозволени на островот.
Во 14 и 15 век, островот припаѓал на благородни семејства од Шибеник. За време на османлиските освојувања во 16 и 17 век, островот бил населен со бегалци од копното. Околу тоа време, на островот била изградена црквата „Свети Петар“.
1 Дополнителна литература
*
Ханштет (Нордхајде)

Ханштет (|Hanstedt) — општина во округот Харбург, во сојузната покраина Долна Саксонија, Германија. Се наоѓа околу 35 километри јужно од Хамбург и 25 километри западно од Линебург.
Општината претставува административно седиште на истоимената општинска заедница.
1 Географија
1.1 Местоположба
Општината Ханштет се наоѓа во северниот дел на Линебуршкото Поле.
1.2 Општински единици
Општината Ханштет е составена од следниве места:
Азендорф (Харбург)

Азендорф (|Asendorf) — општина во округот Харбург, во сојузната покраина Долна Саксонија, Германија.
1 Географија
1.1 Местоположба
Азендорф се наоѓа во североисточниот дел на Линебуршкото Поле и околу 30 километри јужно од градот Хамбург.
1.2 Општински единици
Кон општината Азендорф припаѓаат местата Азендорф и Дирксхаузен, како и единицата Друмберген и Хајдевинкел.
Бракел

Бракел (|Brackel) — општина во округот Харбург, во сојузната покраина Долна Саксонија, Германија.
1 Географија
1.1 Местоположба
Бракел се наоѓа помеѓу Ханштет и местото Хитфелд (општина Зефетал) со сопствен излез на автопатот А7.
1.2 Општински единици
Кон општината Бракел припаѓаат местата Бракел и Тисхопе.
Марксен

Марксен (|Marxen) — општина во округот Харбург, во сојузната покраина Долна Саксонија, Германија.
1 Географија
1.1 Местоположба
Марксен се наоѓа во североисточниот дел на Линебуршкото Поле.
Во западниот дел на местото тече Ауе, кој се влева во Зефе.
1.2 Соседни општини
Соседни општини се општината Јестебург (југозапад) и општината Зефетал (север). На исток се наоѓа општината Ханштет, а потоа се граничи со општинската заедница Залцхаузен.
1.3 Општински единици
Кон општината Марксен припаѓаат местата Марксен и Шмаленфелде.
Егесторф

Егесторф (|Egestorf) — општина во округот Харбург, во сојузната покраина Долна Саксонија, Германија.
1 Географија
1.1 Местоположба
Егесторф се наоѓа во источниот дел на Линебуршкото Поле и јужно од метрополитенската област Хамбург.
Низ нејзе поминува потокот Шмален Ауе, како и некои негови притоки.
1.2 Општински единици
Општината Егесторф се состои од следниве места:
* Егесторф
* Деле
* Ефендорф
* Зарендорф
* Шецендорф
1.3 Соседни општини
* Ханштет
* Гарлсторф
* Геденсторф
* Зодерсторф
* Биспинген
* Ундело
Ундело

Ундело (|Undeloh; долногермански: ''Unnel'') — општина во округот Харбург, во сојузната покраина Долна Саксонија, Германија.
1 Географија
1.1 Местоположба
Ундело се наоѓа во Линебуршкото Поле, во близина на ридот Вилзедер Берг.
1.2 Општински единици
Кон општината Ундело припаѓаат местата:
* Ундело
* Велен
* Везел
* Менинген
* Тондорф
* Хајмбух
Пинтурикио

Бернардино ди Бето, попознат по прекарот Пинтурикио (*Перуџа, 1454 - † Сиена, 1513.) бил италијански ренесансен сликар.
''Пинтурикио'' заедно со Перуџино и младиот Рафаел, бил еден од најголемите и најпознатите претставници на умбријската сликарска школа кватрочента. Прекарот ''Пинтурикио'' (добиен од ''piccolo pintor'' = ''мал сликар'') го добил заради својот ситен раст, а токму така и тој самиот се потпишувал во некој свој дела.
1 Мала галерија на делата на Пинтурикио
2 Надвоешни врски
***
Брдо (ткаење)

Брдо — дел од разбојот за ткаење низ кој се воведува основата. Се користи за раздвојување и оставање проред меѓу нишките на основата, да го води движењето на совалката низ разбојот и да го натиснува јатокот на своето место.
Брдото е утврдено во брдила и се состои од рамка со многу вертикални изрези. Во разбојот кој се користел во Македонија, брдото се состои од две дрвени прачки поврзани со повеќе стапчиња од трска низ кои поминувале нишките. Во зависност од бројот на изрези во брдото зависи финоста на исткаениот материјал, што погусто, толку пофина ткаенина.
1 Менување
Брдата може да се менуваат во брдилата така што се овозможува со еден ист разбој да се ткаат различни видови ткаенини.
2 Историја
Модерните брда се прават со поставување на плоскати ленти или жици (направени од јаглен или не’рѓосувачки челик ) меѓу две половини од кружни дрвени ребра и севкупно зацврстени со насмолена врвца.
Историски, брдата се правеле од трска или други растенија со слични особености. Стапчињата од трска се поставувале меѓу ребрата на ист начин како што сега се поставува жицата
Во 1738 година, Џон Кеј ги заменил стапчињата од трска со рамна железна или месингена жица, што било брзо прифатено.
При изработка на брдо, жицата е сплескува на рамномерна дебелина со поминување низ валјаци. Сплоснатата жица потоа се исправа, се заоблуваат рабовите и се мазни. Последниот чекор е да се пресече жицата на потребната должина и да се склопи. Насмолената врвца што го врзува брдото во целина, се замотува околу секое дрвено ребро и меѓу запците за да ги држи како целина на потребното растојание.
Гари Њуман

Гари Њуман (|Gary Numan, роден Гари Ентони Џејмс Веб, 8 март 1958 година) — англиски пејач, текстописец, музичар и пионер на електропот. Гари Њуман е прва ѕвезда на електроп сцената од крајот на 1970-тите години.
Културно наследство на Македонија во Општина Новаци

Ова е список на објекти прогласени за културно наследство на Македонија на подрачјето на Општина Новаци според евиденцијата во Регистарот на културно наследство на Управата за заштита на културното наследство на Македонија (УЗКН).
+, Број, Општина, Населено место, Објект, Фотографија
1, Општина Новаци, Градешница, Црква „Св. Димитриј“
2, Општина Новаци, Зовиќ, Археолошко наоѓалиште „Тумба Чебрен“
3, Општина Новаци, Кајмакчалан, Црква „Св. Петар“
4, Општина Новаци, Мегленци, Археолошко наоѓалиште „Мегленски Крст“
Зверинац

Зверинац е мал хрватски остров во Задарскиот Архипелаг на Јадранското Море. Зафаќа 4.2 км<sup>2</sup> и е населена од 43 лица, со густина на население од 10,29 лица на квадратен километар. Неговата највисока точка е висока 111 метри.
Според мрежната страница на хрватскиот „Култернет“, островот за прв пат се споменувал во 1421 година како Суиран, владение на задарските благородници. Во населбата на островот е барокната палата на семејството Фанфонг од 1746 година. Постојат римски урнатини во увалината Порипишче.
Арта Велика

Арта Велика (исто така Арта Вела) е ненаселен остров во Хрватска, во средишна Далмација, дел од Шибенскиот Архипелаг, крај брегот на градот Шибеник. Лежи 2,5 км северозападно од островот Муртер и населбата најблизу до островот е Пакоштане, 5 километри далеку на главното копно. Површината на островот е 1,27 км<sup>2,</sup> а крајбрежјето е долго 5,53 километр. Највисоката точка на островот е Велика Глава која е висока 95 метри.
Госпин Шкољ

Госпин Шкољ е ненаселен остров во хрватскиот дел на Јадранското Море.
Неговата површина изнесува 0,016 км<sup>2</sup>, додека должината на крајбрежната линија изнесува 0,53 km. Управно припаѓа на општината Јањина.
Каталонска декларација за независност

Каталонската декларација за независност е резолуција усвоена од Парламентот на Каталонија на 27 октомври 2017 година со која се прогласува независност на шпанската автономна заедница Каталонија од Шпанија и создавање на независна Каталонска Република. Декларацијата не добива признание од меѓународната заедница.
На 10 октомври 2017 година, по каталонскиот референдум за независност одржан на 1 октомври, декларација со која се утврдува Каталонија како независна република е потпишана од мнозинството членови на Парламентот на Каталонија. Истиот документ е изгласан на 27 октомври со мнозинство од 70 од вкупните 135 пратеници на пленарна седница. Десет пратеници гласале против декларацијата, а 53 одбиле да присуствуваат, сметајќи дека гласањето е нелегално, откако правните совети на Парламентот се изјасниле дека гласањето не може да се случи поради тоа што законот на кој се заснова е суспендиран од Уставниот суд на Шпанија.
Неколку часа по гласањето на декларацијата, шпанскиот премиер Маријано Рахој го разрешил каталонскиот претседател Карлес Пуџдемон и неговиот кабинет и повикал на нови регионални избори во Каталонија кои се одржале на 21 декември истата година. Потпретседателката на Владата на Шпанија Сораја Саенс де Сантамарија ја презела функцијата на Пуџдемон како вршител на должноста до изборите во декември.
Ист

Ист (|Isto) — мал остров крај далматинскиот брег на Хрватска. Најблискиот град до Ист е Задар. Островот има површина од 9,65 км<sup>2</sup>. Ист се наоѓа помеѓу островите Шкарда и Молат.
Целиот остров има постојана население од 182 луѓе. Во текот на изминатите 50 години, било просведочено бавно раселување што го преполовило бројот на жителите. Хрватската влада се обидува да привлече луѓе на островот преку својата Национална програма за развој на островите, како и економското заживување (што може да резултира во изградба на мост до блискиот Молат). Неодамна островот има корист од развојот на туризмот.
Во Втората светска војна, Битката кај Ист била поморска акција близу Ист на 29 февруари 1944 година. Судирот се водел помеѓу уништувачите на Слободната француска морнарица, и припадниците на германската морнарица („''Kriegsmarine''“) состоени од две корвети, две бродови со торпеда и три миночистачи кои штителе товарен брод. Французите успеаја да го уништат германскиот товарен брод и една корвета без свои загуби пред да се повлечат.
1 Поврзано
* Хрватска
* Далмација
Филип Димкоски

Филип Димкоски – поет, преведувач и новинар.
1 Животопис
Роден е на 27 јуни 1995 година во Прилеп каде завршил основно и средно образование. Дипломирал на Факултетот за земјоделски науки и храна на Универзитетот „Св. Кирил и Методиј“ во Скопје на насоката „Градинарство и цвеќарство“ (хортикултура). Новинар во најстариот дневен весник во Македонија, Нова Македонија. Од октомври 2025, уредник е на единствениот додаток за деца во македонскиот дневен печат „Колибри“ кој постои 67 години.
2 Книжевна кариера
Досега ги објавил книгите:
*Најхранливи зборови од детска душа дарови (поезија и кратка проза за деца, 2010),
*Божилак на исконот (поезија за возрасни, 2014),
*Заедно да растеме (поезија за деца, 2018),
*Во градината има само љубов (поезија за возрасни, 2018).
*И каменот има душа (поезија за возрасни, 2020)
*Овошје и зеленчук (едукативна книга за деца, 2023)
Книгата „Божилак на исконот“ објавена е на српски и на бугарски јазик во 2016 година, книгата „Заедно да растеме“ објавена е на српски 2019, а книгата „Во градината има само љубов“, на бугарски јазик (2019).
За својата поезија добитник е на неколку награди меѓу кои:
*„Книжевно перо“ на Хрватското книжевно друштво, за најдобра книга за деца во регионот во бившите југословенски држави за книгата „Заедно да растеме“ (Риека), 2018 година,
*Плакета „Сима Цуциќ“ на Банатскиот културен центар за српското издание на книгата „Заедно да растеме“ (Ново Милошево, 2019 година),
*Награда Млада Струга на Струшките вечери на поезијата Струга, 2010),
*Награда „Си било еднаш едно дрво“ за расказ (Битола-Израел, 2015/16),
Како и награди на фестивалите „Мелничките вечери на поезијата“ (Мелник, Бугарија, 2012 и 2016), Белоцветните вишни (Казанлак, Бугарија 2016 и 2017) и „Есенски штурци“ (Извор, Бугарија, 2018).
Поезијата му е препеана на петнаесетина јазици и застапена во списанија, зборници и антологии. Се занимава и со водителство и рецитирање. Преведува од српски, од бугарски и од хрватски на македонски јазик.
Досега одржал предавања, работилници и средби во над четириесет образовни институции во Македонија, Србија,Хрватска, Словенија, Бугарија и Израел. За афирмација на македонскиот јазик и образованието Советот на Град Прилеп на Филип Димкоски му го додели највисокото градско признание, плакетата „3 Ноември“ (Прилеп, Македонија, 2019). Член е на Здружението на новинарите на Македонија, на Друштвото за наука и уметност Прилеп и на здружението Слоу фуд-Прилеп. Живее, твори и ја одгледува својата градина во родниот град Прилеп.
Борјанчо Мицевски

Борјанчо Мицевски (Крива Паланка, — Крива Паланка, ) — македонски политичар и поранешен градоначалник на Општина Крива Паланка од 2017 година до 2021 година. Негов наследник бил Сашко Митовски.
1 Биографија
Основно и средно образование завршил во родниот град Крива Паланка, а ПМФ во Скопје, во 1996 година. По дипломирањето работел на повеќе работни позиции: бил в.д директор на Државниот инспекторат за градежништво и урбанизам, член на Советот на Општина Крива Паланка, и друго. Градоначалник на Општина Крива Паланка станал на локалните избори во 2017 година, како кандидат на СДСМ. На локалните избори во 2021 година Мицевски бил поразен и Сашко Митовски станал градоначалник. На 24 ноември 2024 година заради здраствени причини Мицевски починал. Истиот ден, Венко Филипче, новиот водач на СДСМ, најавил на Фејсбук за смртта на Мицевски.
Црква „Св. Петар“ - Кајмакчалан

Свети Петар — црква и спомен-капела подигната на врвот Кајмакчалан на планината Ниџе, на самата македонско-грчка граница.
Овој комплекс претставува културно наследство на Македонија, прогласен со одлука од 5 јануари 1953 година.
Црквата е особено посетувана од скијачи поради близината на скијачкиот центар „Кајмакчалан“ на грчката страна, како и од страна на планинари и велосипедисти.
1 Именување
Оваа црква понекогаш во грчката јавност е именувана како „Св. Илија“.
2 Историја
Спомен-капелата започнала да се гради во 1928 година на највисоката точка на планината Ниџе, врвот Кајмакчалан. На тоа место се одвивала една од најжестоките битки за време на Првата светска војна.
Комплексот е подигнат по наредба и аманет на српскиот крал Александар I Караѓорѓевиќ, во чест на српската војска за сојузничкиот триумф над централните сили.
3 Архитектура
Подот е направен од бетон, а во средината се наоѓа крст направен од топовски гранати. На мала масичка стои книга за впечатоци во која се потпишуваат сите посетители.
Околу самата црква (спомен-капела) биле подигнати и костурница, камбанарија, молитвен дом, болницата на докторот Арчибалд Рајс и стражарска куќа.
Над влезната врата на црквата стои запишано: „На моите големи јунаци храбри и верни кои со своите гради ја отворија вратата на слободата и останаа овде како вечни стражари на прагот на татковината“.
Во еден агол на црквата стои урна во која се наоѓа срцето на познатиот швајцарски доктор Рајс. На урната е запишано: „Овде во оваа урна на врвот на Кајмакчалан спие златното срце на Швајцарецот Рајс, српски пријател од најтешките денови на војниците во борбата за правда и вистина“.
3.1 Камбанарија
Покрај самата црква, одвоено, е соѕидана и камбанарија на која стои црковното ѕвоно. Црковното ѕвоно во 1921 година го подарил големиот научник Михајло Пупин со следната посвета: „На делата на загинатите херои на Кајмакчалан 1921; Божествени звуци пренесете ја славата на загинатите јунаци и раскажувајте им на потомците за нивните големи дела“.
Патувајќи, ѕвоното стигнало до село Брод, но тоа било задржано од мештаните и било поставено на нивната црковна камбанарија, која во тоа време немала ѕвоно. Тоа и денес таму се наоѓа. Во 1980 година била направена копија на оригиналното ѕвоно кое било поставено на камбанаријата на црквата на Кајмакчалан.
3.2 Воена болница
Само на 2 километри оддалеченост од врвот била изградена Воена болница во која биле лекувани ранетите војници на фронтот. Од оваа некогашна болница сега се останати само урнатини.
Подолу од Воената болница е изградена воена караула „Д-р Рајс“, која била користена од војската на поранешна СФР Југославија.
4 Галерија
5 Поврзано
* Кајмакчалан
* Преспанско-пелагониска епархија
* Битолско архијерејско намесништво
* Краварско-бачка парохија
Акваторија

Акваторија (латински: ''aqua'' — вода, ''territorium'' — подрачје) – израз со кој се означува водена површина со неодредена големина, на океаните, морињата, езерата и реките.
Во географската литература акваторија се изедначува со целокупната површина на некој хидрографски објект, додека во политичката географија акваторија на некоја земја или територија се изедначува со нејзините територијални води.
Холенштет (општинска заедница)

Холенштет (|Hollenstedt) — општинска заедница во округот Харбург, во сојузната покраина Долна Саксонија, Германија. Нејзино седиште е селото Холенштет.
Општинската заедница Холенштет се состои од следниве општини:
# Апел
# Дрештет
# Халфесбостел
# Холенштет
# Мојсбург
# Регесбостел
# Венцендорф
Дрвеник Мали

Дрвеник Мали (исто така наречен Плоча од страна на мештанското население; на |Zirona Piccola) е остров во хрватскиот дел на Јадранското Море. Сместено е во среднишно далматинскиот архипелаг, западно од Дрвеник Велики, 15 км од Трогир. Неговата површина е 3.43 км<sup>2</sup>. Единствената населба на островот е истоименото село со население од 87 жители (согласно до 2011 година). Брегот е прилично вовлечен и морето околу островот е плитко, со што е погодно за риболов. Највисокиот врв е висок 79 метри. Главни индустрии се земјоделството (претежно маслинки), риболов и туризам.
1 Библиографија
*
Пишкера

Пишкера (исто така наречен Јадра) е мал ненаселен остров во хрватскиот дел на Јадранското Море. Тој е еден од Корнатските острови во средишна Далмација и неговата област е 2,66 км<sup>2</sup>. Неговиот крајбрежје е долго 10.64 километри.
Риболовна населба со истото име, основана на островот во 16 век, постепено била напуштена по пропаѓањето на Венецијанската Република кон крајот на 18 век. Името на островот е изведено од пескјера (''it''), италијанскиот збор за рибник.
Пристаниште со 118 места управувано од „Adriatic Croatia International Club“, сместено близу брегот на соседниот остров Панитула Вела, е отворен меѓу април и октомври секоја година.
1 Поврзано
* Корнати
2 Библиографија
**
Апел (Германија)

Апел (|Appel) — општина во округот Харбург, во сојузната покраина Долна Саксонија, Германија.
1 Географија
1.1 Местоположба
Апел се наоѓа помеѓу Есте, лева притока на Елба и Харбуршките ридови.
1.2 Општински единици
Кон општината Апел припаѓаат местата:
* Апел
* Еверсен
* Еверсен-Хајде
* Грауен
* Олдендорф
Дрештет

Дрештет (|Drestedt) — општина во округот Харбург, во сојузната покраина Долна Саксонија, Германија.
1 Географија
1.1 Местоположба
Дрештет се наоѓа северно од Линебуршкото Поле на реката Есте.
1.2 Општински единици
Кон општината Дрештет припаѓа само истоименото место.
Халфесбостел

Халфесбостел (|Halvesbostel) — општина во округот Харбург, во сојузната покраина Долна Саксонија, Германија.
1 Географија
1.1 Местоположба
Халфесбостел се наоѓа северно од Линебуршкото Поле.
1.2 Општински единици
Кон општината Халфесбостел припаѓаат местата Холфеде и Халфесботел.
Мојсбург

Мојсбург (|Moisburg) — општина во округот Харбург, во сојузната покраина Долна Саксонија, Германија.
1 Географија
1.1 Местоположба
Мојсбург се наоѓа северозападно од Линебуршкото Поле на реката Есте.
1.2 Општински единици
Кон општината Мојсбург припаѓаат следниве места:
* Мојсбург
* Апелбек
* Подендорф
Исто така, во општината се наоѓа и селскиот имот Румансхоф.
Регесбостел

Регесбостел (|Regesbostel) — општина во округот Харбург, во сојузната покраина Долна Саксонија, Германија.
1 Географија
1.1 Општински единици
Општината Регесбостел се состои од местата Холторфсбостел и Рамсторф. Кон нив припаѓаат единиците Регесбостел, Холторфсбостел, Холторфер Хајде и Рамсторф.
Холенштет

Холенштет (|Hollenstedt) — општина во округот Харбург, во сојузната покраина Долна Саксонија, Германија. Се наоѓа околу 25 километри југозападно од Хамбург и 12 километри јужно од Букстехуде.
Холенштет претставува административно седиште на истоимената општинска заедница.
1 Географија
1.1 Местоположба
Холенштет се наоѓа западно од Харбуршките ридови, во близина на автопатот А1.
1.2 Општински единици
Кон општината Холенштет припаѓаат следниве места:
* Холенштет
* Емен
* Охтмансбрух
* Охтмансбрух-Зидлунг
* Штерсбек
* Волесбостел
Разбој (гимнастика)

Разбој – гимнастичка справа чија висина обично изнесува метар и 75 сантиметри. При изведувањето вежби на гимнастички разбој, мора да бидат застапени вртењата околу надолжната и попречната оска. Сите вежби кои ги изведува гимнастичарот подразбираат комплетна употреба на разбојот по должина, под и над шипките.
Потребно е многу вежбање и истрајност за да гимнастичарот ги совлада сите предизвици кои му ги поставува разбојот.
Акробатските вештини кои се присутни и гимнастичките елементи, обединети во една целина, со завршница која се состои од скок од справата и контролиран доскок, укажуваат на грациозност, снага и умешност на гимнастичарот.
Венцендорф

Венцендорф (|Wenzendorf) — општина во округот Харбург, во сојузната покраина Долна Саксонија, Германија.
1 Географија
1.1 Местоположба
Општината Венцендорф се наоѓа околу 30 километри југозападно од Хамбург. Реката Есте поминува во општината.
1.2 Општински единици
Кон општината Венцендорф припаѓаат местата:
* Дирсторф
* Дирсторф-Хајде
* Клауенбург
* Венерсторф
* Венцендорф
2 Леталиште
Леталиштето Венцендорф се наоѓа околу 2 километри југоисточно од главното село.
2.1 Фабрика
Во 1934 година, „Хамбургер Флугцојгбау“ започнала со изградба на првата фабрика за воздухоплови во Венцендорф и изградиле огромен аеродром за тест-летови. Фабриката започнала со работа во 1935 година.
Кратко потоа претпријатието го променило своето име како на фирмата-мајка, Блом и Фос.
На 6 октомври 1944 година, фабриката била сериозно оштетена во напад на американските воздухопловни сили и три месеци подоцна била скоро целосно уништена во втор напад.
2.2 Денешна употреба
Денес, леталиштето е со многу помала површина. Има една тревната писта во должина од 750 метри.
Некои од старите градби на фабриката биле претворени во дом за стари лица.
Колонизација на Марс

Хипотетичката колонизација на Марс вроди интерес кај јавни вселенски агенции и приватни корпорации, како и обемно внимание во научнофанатастични написи, филмови и други видови на уметност.
Повеќе организации имаат предложено планови за човечка мисија на Марс, прв чекор кон какви било напори за колонизација, но ниту една личност нема стапнато на планетата. Сепак, земјопоседници и ровери успешно ја истражувале планетарната површина и имаат доставено информации за состојбите на теренот.
Причините за колонизирање на Марс вклучуваат чиста човечка љубопитност; откривање на потенцијалот на луѓето за обезбедување повеќе длабински истражувачки набљудувања од оние кои би ги дале беспилотните ровери; економски интерес за ресурсите на планетата, и можноста со населување на други планети да се намали веројатноста за појава на човечко истребување.
Тешкотиите и опасностите на ваквите напори вклучуваат изложеност на зрачење, токсична почва, мала гравитација, изолацијата што ја придружува растојанието на Марс од Земјата, недостаток на вода и студени температури.
Најновите заложби за истражување на постојаното населување се оние од јавните вселенски агенции - НАСА, ЕСА, Роскосмос, ISRO и CNSA и приватни организации - SpaceX, Локхид Мартин и Боинг.
Планетоод

Планетоод (од „планета“ + -о- + „од“; |планетоход) или ровер (|rover) — средство за истражување на планетарна површина што е предвидено да се движи на цврстата површина на одредена планета или на други небесни тела што имаат планетарна маса.
Досега се разработени две возила за одење по вонземски површини: месечиноодите (за Месечината) и марсоодите (за планетата Марс).
Божјиот прототип

Божјиот прототип – музички албум на македонскиот рапер Да Џака Накот од 2012 година, издание на „Suriken Records“.
1 Содржина
Албумот се состои од два диска при што првиот диск содржи 15 песни од „Божјиот прототип“, додека вториот диск, со наслов „Сè под рајот“ содржи девет постари песни во форматот MP3.
1.1 Дикс 1: Божјиот прототип
* Нитро
* Ontruerp
* Рап-шмап
* Златна бубашарба
* Панта реи
* Душа на мајк
* Ода на гадоста
* СК сленг 101
* Школа живота
* Мојата девојка
* Аха!
* Апостол
* Болен ум
* Клошар
* Фала за сè
1.2 Диск 2: Сè под рајот
* Неопходно зло (2001)
* Нема повеќе тајни (2004)
* Биомеханика I (2006)
* Биомеханика II (2006)
* Темни улици (2007)
* Прирачник за модерна војна (2008)
* Президенте (2010)
* Ретко и ремиксано (околу 1997-2010)
* Еквилибриум (2012)
Автор и продуцент на сите песни е Џака Накот, освен „Onetruerp“ која е продуцирана од baze dsc. Песните се миксани и снимени во „Suriken records“ и во „Bootlegs basement“.
De Luxe (музички албум)

De Luxe – музички албум на македонската рок-група „Д’ Далтонс“ од 2004 година, издание на „Авалон продукција“.
1 Содржина
Албумот содржи 11 песни плус извадок од песната „Words of Love“ на Бади Холи:* Кама Сутра
* Л’жга
* 1001-ви
* Град
* Ја и ти
* К...
* Дете
* Пикавец!
* Она и таа (се две)
* Куче?
* Шаржер
Музиката, текстовите, аранжманите на песните и дизајнот на албумот се дело на групата. Исто така, песните се снимени, миксани и мастеризирани од членовите на групата во Д.О.С. „Пролет“, освен песните „1001-ви“, „Град“ и „Она и таа (се две)“, кои се снимени во студиото „До Ре Ми“ во 1996 година.
Македонија во 1910-те

Оваа страница е список на настани во 1910-те во Македонија.
1 1912
* 23 - 24 октомври - Во Битката кај Кумановo српската војска ја победи османлиската
2 1916
* 6 јануари - Во село Горни Манастирец, Порече, бугарската војска извршила масакр на 103 жители од селото и од околината
3 Родени
* 19 мај 1910 - Љупчо Арсов, партизан
* 26 август 1910 - Мајка Тереза, католичка калуѓерка, мисионерка и светица
* 23 јуни 1915 - Кузман Јосифоски - Питу, партизан и народен херој
* 20 октомври 1915 - Мирче Ацев, партизан и народен херој
* 3 мај 1917 - Киро Глигоров, прв претседател на Македонија
* 22 февруари 1918 - Кире Гаврилоски, партизан и народен херој
* 31 октомври 1919 - Димитар Богоевски, партизан и народен херој
* 24 ноември 1919 - Вера Ацева, партизанка и народен херој
4 Починати
* 4 мај 1912 - Пере Тошев, револуционер
* 10 април 1915 - Јане Сандански, револуционер
Без здив (филм од 1960)

„Без здив“ (француски: ''À bout de souffle'') — француски филм од 1960 година, во режија на Жан-Лик Годар по сценариото на Франсоа Трифо. Главните улоги ги толкуваат: Жан-Пол Белмондо, Џин Себерг, Даниел Буланже, Анри-Жак Уе, Жан-Пјер Мелвил, Ришар Балдучи, Жан-Лик Годар. Филмот бил награден со „Сребрена мечка“ на Берлинскиот филмски фестивал.
1 Содржина
Мишел (го игра Белмондо) вози украден автомобил со голема брзина поради што го брка полициска потера. Притоа, тој убива еден полицаец, а потоа заминува во Париз каде посетува неколку познаници. Таму ја среќава Американката Патриција (ја игра Себерг) и се сместува во нејзината хотелска соба. Во меѓувреме, весниците известуваат за убиството, а полицијата го идентификува Мишел и започнува потрага по него. Еден случаен минувач на улицата го препознава Мишел и го пријавува и полицијата, која ја испрашува Патриција. Таа успева да му побегне на полицискиот агент и го предупредува Мишел. Тој краде неколку автомобили, а потоа се среќава со Антонио (го игра Уе), кој треба да му предаде одреден износ пари што треба да му овозможат на Мишел да побегне во Рим. Мишел и Патриција се кријат во еден стан, но Патриција се јавува во полицијата и потоа му кажува на Мишел дека го предала. Иако има можност да побегне, Мишел решава да остане. Полицијата пристигнува во мигот кога Антонио му ги предава парите и пука во него. Смртно ранет, Мишел трча по улицата, следен од Патриција, но на крајот паѓа и умира.
Амаркорд

Амаркорд (италијански: ''Amarcord'') - италијански филм од 1973 година, во режија на Федерико Фелини, кој е и еден од авторите на сценариото. Главните улоги ги толкуваат: Пупела Маџо, Армандо Бранча, Магали Ноел, Бруно Занин, Џузепе Јанигро, Јосиане Танцили, Чичо Инграсија итн. Филмот освоил 18 магради, меѓу кои и: „Оскар“ за најдобар странски филм.
1 Содржина
Во филмот се прикажани разни сцени од животот на жителите на еден мал италијански приморски град: прославата на пристигнувањето на пролетта, проследена со палење на кукла на вештерка; ситните проблеми што ги прават учениците; нивните сексуални фантазии и копнежот по жената наречена Градишка (ја игра Ноел) по која лудува целиот град; бесрамното однесување на проститутката Волпина; подемот на фашизмот; хотелот во кој престојуваат странските туристи; престојот во хотелот на еден емир кој пристигнал со своите 30 жени; снегот кој паѓа неколку дена; возбудата на жителите од поминувањето на големиот прекуоекански брод; автомобилската трка итн. Притоа, посебно се прикажани доживувањата на едно семејство: сослушувањето и мачењето на таткото Аурелио (го игра Бранча) поради инцидентот за време на прославата во чест на Дуче; заедничкиот излет со Тео (го игра Инграсија), лудиот брат на Аурелио, кој се качува на дрво, одбивајќи да слезе; несуденото сексуално искуство на синот Тита (го игра Занин) со продавачката на цигари; и болеста и смртта на мајката Миранда (ја игра Маџо). Филмот завршува со свадбата на Градишка, која потоа го напушта градот.
Бендесторф

Бендесторф (|Bendestorf) — општина во округот Харбург, во сојузната покраина Долна Саксонија, Германија.
1 Географија
Местото се наоѓа неколку километри јужно од Елба, сместено на околу 30 километри јужно од градот Хамбург.
2 Историја
Првото споменување на Бендесторф е од 970 година.
Во повоениот период, Бендесторф станал познат по своите филмски студија, каде се правеле бројни германски филмови.
Нишки Санџак

Нишки санџак бил административна единица на Османското царство од 15 век до 1878 година. Во почетокот бил во состав на Румелискиот вилает. Границите му се менувале, а повеќепати бил укинуван и повтоно основан. Во 1846 година бил издигнат во ранг на вилает (административна единица од прво ниво). После 18 години постоење Нишкиот пашалук бил укинат, а неговата територија била прво припоена кон Дунавскиот вилает, потоа кон Призренскиот и на крај кон Косовскиот вилает.
Последните неколку години, Нишкиот санџак се состоел од следните кази: Нишка, Пиротска, Лесковачка, Врањска, Куршумлиска, Прокупачка и Трнска (денес Бугарија).
Хармсторф

Хармсторф (|Harmstorf) — општина во округот Харбург, во сојузната покраина Долна Саксонија, Германија.
1 Географија
Хармсторф се наоѓа северно од Линебуршкото Поле и јужно од Елба, на источните делови од Харбуршките ридови.
Од градот Хамбург е оддалечен 23 километри, додека од окружниот град Винзен е оддалечен 15 километри на исток.
1.1 Соседни општини
Хармсторф се граничи со општините Зеветал, Бендесторф и Розенгартен.
Список на археолошки наоѓалишта во Кратовско

Ова е список на археолошките наоѓалишта во Кратовско, односно на наоѓалиштата кои се наоѓаат на територијата на Општина Кратово. Подредени се по азбучен редослед на населените места во или кај кои се наоѓаат. Списокот веројатно не е целосен.
Населено место, Општина, Име, Тип, Период
Вакуф, Кратово, Чукарче, црква, старохристијанско време
Горно Кратово, Кратово, Градиште - Чукар, градиште, доцноантичко време
Грамади, населба, доцноантичко време
Емирица, Кратово, Градиште, градиште, доцноантичко време
Железница, Кратово, Манастириште, некропола, доцноантичко време
Равниште, некропола, римско време
Кнежево, Кратово, Куково Градиште, градиште, доцноантичко време
Коњух, Кратово, Големо Градиште, утврдена населба, доцноантичко време и среден век
К’шла, некропола, железно и римско време
Кратово, Кратово, Дупка - Талашманци, некропола, доцнохеленитичко и римско време
Железница - Равниште, некропола, римско време
Кратово, населба, доцнохеленистичко и римско време
Кратово, некропола, среден век
Нежилово, Кратово, Ан 2 - Бари, населба, среден век
Три Кладенец, топилница, среден век
Фурна, населба и топилница, римско време
Чукар, градиште, доцноантичко време
Приковци, Кратово, Лешки, водовод, римско време
Писан Камен, сакрален објект, среден век
Секулица, Кратово, Градиште, градиште, доцноантичко време
Павлева Воденица, населба, доцноантичко време
Среден Рид, населба, доцноантичко време
Страцин, Кратово, Вражиград, градиште, доцноантичко време
Градиште, градиште, железно време
Чука, некропола-могила, римско време
Татомир, Кратово, Грамади, населба, доцноантичко време
Селиште, населба, доцноантичко време
Маркова Куќа, ќелија, среден век
Трновац, Кратово, Блидеш, населба; градиште, неолитско време; доцноантичко време
Градиште, градиште, доцноантичко време
Челопек, населба, доцноантичко време
Туралево, Кратово, Спас, објекти, среден век
Црквеница, населба, доцноантичко време
Филиповци, Кратово, Долно Градиште, градиште, доцноантичко време
Свети Илија, населба; црква, доцноантичко време, старохристијанско време
До Селото, некропола, доцноантичко време
Шлегово, Кратово, Коленец, населба, доцноантичко време
Кула - Здравчиј Камен, градиште, доцноантичко време
Во Селото, населба и некропола, римско време
Шопско Рударе, Кратово, Градиште, градиште, доцноантичко време
Кралица, градиште, доцноантичко време
Селиште, населба, римско време
Цоцев Камен (Трон - Пешта), светилиште и мегалитска опсерваторија, неолитско и доцноантичко време
Царева Чешма - Локва, населба, неолитско, железно и доцноантичко време
Јестебург

Јестебург (|Jesteburg) — општина во округот Харбург, во сојузната покраина Долна Саксонија, Германија. Се наоѓа околу 25 километри јужно од Хамбург и 6 километри источно од Буххолц во Нордхајде.
Општината претставува административно седиште на истоимената општинска заедница.
1 Географија
Јестебург се наоѓа 10 километри северно од Линебуршкото Поле.
1.1 Општински единици
Општината Јестебург се состои од местата Иценбител, Рајндорфер Остербер, Лилау и Виденхоф.
2 Историја
Првото официјално споменување на Јестебург е во 1202 година, во документ потпишан од Хартвиг II, надбискуп на Бремен.
Замокот од каде местото го добило името се верува дека го чувал преминот на Зеве до век. Остатоци од овој замок денес не постојат.
Во 1872/73 година била изградена железничката линија помеѓу Буххолц во Нордхајде и Линебург низ самото место која работи и денес.
При сојузничките напади на големиот град Хамбург во јануари 1943 година, неколку бомби завршиле во Јестебург, при што неколку градби биле уништени. На 19 април 1945 година, железничкиот мост бил разнесен од Вермахтот за да го успорат напредувањето на британските трупи.
Помеѓу 1933 и 1945 година, населението на Јестебург скоро се удвоило, главно поради бегалците.
Зворнички Санџак

Зворнички Санџак (|İzvornik Sancağı, |Zvornički sandžak) — санџак кој припаѓал на Босанскиот Пашалак во рамките на Отоманското Царство. градот Зворник (во денешна Босна и Херцеговина) бил административен центар на санџакот. Санџакот бил поделен на четири кази: Жепече, Маглај, Тузла и Кладањ. Санџакот бил создаден помеѓу 1478 и 1483 година. По неговото распаѓање во 1878 година, откако Австроунгарија ги победила Османлиите, Зворник станал дел од Зворник Котар.
За време на османлискиот период, Зворник бил главен административен град и имал голема улога во економијата на санџакот главно поради неговата стратешката важност. Санџкот бил еден од шесте отомански санџаци со најразвиена бродоградба (покрај Видин, Никопол, Пожега, Смедерево и Мохач).
Делвински Санџак

Делвински Санџак (|Devline Sancağı, |Sanxhaku i Delvinës) — санџак кој припаѓал на Румелија во рамките на Отоманското Царство. Градот Делвина (во денешна Албанија) бил административен центар на санџакот. Санџакот бил создаден во 16 век. По неговото распаѓање во 1913 година, територијата на некогашниот санџак станала дел од Грција и Албанија.
Вучитрнски Санџак

Вучитрнски санџак (|Vulçitrin sancağı; |Sanxhaku i Vuçiternës/Vushtrrisë; |Вучитрнски санџак / ''Vučitrnski sandžak''), исто така познат како Приштински пашалук, бил санџак (административна единица од второ ниво) во текот на Османското царство во Румелискиот вилат (Балканскиот Полуостров), денашна Србија. Името го добил по административниот центар Вучитрн.
Јанински Санџак

Јанински Санџак (|Sanjak-i Yanya‎) — санџак кој припаѓал на Румелискиот Пашалак во рамките на Отоманското Царство, а со реформите во 19 век, на Јанинскиот Пашалак. Градот Јанина (во денешна Грција) бил административен центар на санџакот.
1 Администрација
Санџакот се состоел од следниве кази: централната каза Јанина, Ајдонат, Филат, Мегва, (сите во денешна Грција), Лесовик, Конице, Погон и Пермеди (сите во денешна Албанија).
Од 1430 до 1670 година санџакот бил дел од Румелија. Од 1670 до 1787 година, санџакот бил дел од Јанинскиот Пашалак. Во 1788 година Али-паша ја стекнал контролата врз Јанина и го споил со Трикалскиот Санџак. Али-паша бил убиен во 1822 година. Во 1834 година, Махмуд Хамди-паша бил назначен да управува со Делвинскиот, Јанинскиот и Белградскиот Санџак. Во 1867 година, санџакот бил споен со Белград, Ѓирокастро, Превеза и Касторија во рамките на Јанинскиот Пашалак.
За време на владеењето на Бајазит II (1481-1512), санџак-бег на Јанина бил Давуд Паша-Зиде Мустафа-бег.
Областа беше окупирана од грчките трупи за време на Првата балканска војна, и била вклучена во составот на Грција на мировната конференција во Лондон во 1913 година.
Галиполски Санџак

Галиполски Санџак (|Sancak-i/Liva-i Gelibolu) — санџак кој припаѓал на румелија во рамките на Отоманското Царство. Градот Галиполе (денес Гелибоку, Турција) бил административен центар на санџакот. Санџакот го опфаќал полуостровот Галиполе и дел од јужна Тракија. Територијата била првата отоманска провинција која била освоена во Европа и повеќе од еден век била главната база на Отоманската морнарица. Потоа, и до 18 век, служела како седиште на Капудан-пашата и главен град на Архипелашкиот Пашалак.
1 Историја
Галиполе секогаш бил место со особено стратешко значење, бидејќи овозможувал контрола на Дарданелите. Уште во времето на Византија, местото служело како поморска база. Османлиите за прв пат стапиле на европска територија во 1354 година со освојување на Галиполе, потпомогнати од земјотрес што ги срушил ѕидините на градот. Галиполе им обезбедил на Османлиите формирање база за напредок на Балканот и воведување даноци за премин преку Дарданелите. Местото станало и седиште на главниот османлиски гувернер во Румелија. Тврдината била освоена од Византија во 1366 година, но Византија била принудена да го врати во септември 1376 година.
Галиполе станал главен премин за османлиските војски кои се движеле меѓу Европа и Азија, заштитени од отоманската морнарица, која ја имала својата главна база во градот. Султанот Бајазит I (р. 1389-1402) го реконструирал Галиполе и ги зацврстил ѕидините и пристаништето, но првично, слабата отоманска флота останала неспособна за целосно контролирање на преминот на Дарданелите, особено кога се соочила со Венецијанците. Како резултат на тоа, за време на Отоманско-венецијанската војна (1463–1479) одбраната на теснецот била дополнително зацврстена со две нови тврдини, а Османлискиот царски арсенал бил основан во самиот Истанбул. Галиполе останала главна база на отоманската флота до 1515 година, кога била преместена во Истанбул. После тоа, таа започнала да ја губи својата воена важност, но сепак останала главен трговски центар како најважен премин меѓу Азија и Европа.
Од второто османлиско освојување до 1533 година, Галиполе бил санџак како дел од Румелија. Во 1533 година, новиот Архипелашки Пашалак, во кој биле опфатени повеќето брегови и острови на Егејското Море, бил создаден за Хајредин Барбароса, Капудан-паша на Отоманската морнарица (главен адмирал), а Галиполе станало седиште и престолнина на Архипелагот, сè до 18 век, кога седиштето било преместено во Истанбул.
До 1846 година, санџакот станал дел од Одринскиот Пашалак, а по 1864 година, како дел од Одринскиот Вилает. Делови од покраината биле окупирани од бугарските трупи во Првата балканска војна, но истите биле вратени во Втората балканска војна. За време на Првата светска војна, овде се одвила т.н. Галиполска операција. По војната, санџакот за кратко време (1920-1922) бил окупиран од страна на Грција според одредбите на Договорот од Севр и станал грчка префектура. После грчкиот пораз во Грчко-турската војна од 1919-1922 година, Галиполе бил вклучен во составот на Турција.